Ҷон Яман

Ҷон Яман (; тав. 8 ноябри 1989, Истанбул, Туркия) — ҳунарпеша, ҳуқуқшинос ва модели турк. Соли 2018 ӯ гирандаи ҷоизаи "Шапараки тилоӣ" дар номзадии "Беҳтарин ҳунарпешаи румонтикӣ ва ҳаҷв" барои нақшаш дар силсилафилми "Erkenci Kuş" мебошад.

 Зиндагинома 
Ҷон Яман 8 ноябри соли 1989 дар Истанбул ҳамчун фарзанди ягонаи оила таваллуд шудааст. Ӯ аз ҷониби падари худ решаҳои албанӣ дорад. Яман соли 2012 шуъбаи ҳуқуқшиносии Донишгоҳи Йедитепаро бо дипломи аъло хатм кардааст. Пас аз хатми донишгоҳ, ӯ ҳамчун ҳуқуқшинос дар як ширкати корпоративии машҳури PriceWaterhouseCoopers барои як соли таҷрибаомӯзии ҳатмӣ кор кард. Ӯ ҷияни футболбоз ва мураббӣ Фуат Яман мебошад. Яман бо забонҳои итолиёӣ ва англисӣ ҳарф мезанад.

 Фаъолият 
Ҷон Яман дарсҳои ҳунариро аз Cüneyt Sayıl гирифтааст. Ӯ таҷрибаи аввалини телевизионии худро бо қаҳрамони Бедир Кочадағ соли 2014 дар силсилафилми телевизионии "Gönül İşleri" гирифтааст, ки коргардон Туркон Дарё ва нақшҳои асосиро Бенну Йилдиримлар, Салмо Эргеч, Тимучин Эсен, Синем Кобал, Фират Челик ва Сезай Айдин бозидааст. Соли 2015, ӯ дар силсилафилми телевизиони "İnadına Aşk" нақши Ялин Арасро иҷро кард, ки аз тарафи коргардон Усмонӣ Синав дар шабакаи FOX пахш шудааст.

Соли 2016, ӯ дар силсилафилми  "Hangimiz Sevmedik", нақши Ториқ Ҷамро дар ҳамҷуфти бо Йелиз Куванҷӣ бозидааст, ки дар он Чингиз Бозкурт, Алтан Эркеклӣ, Гул Онат, Бюлент Шакрак, Маҳтоб Байрӣ, Дениз Орал ва Вейсел Дикер низ нақш бозидаанд. Соли 2017, ӯ дар силсилафилми телевизионии "Dolunay" нақши Фарид Асланро иҷро кардааст, ки коргардонаш Чағрӣ Байрак мебошад. Ҷуфти ӯро Озге Гюрел иҷро кардааст ва силсилафилм ва ТВ Стар пахш кард шуд. Солҳои 2018-2019 ӯ бо Демет Оздамир дар силсилафилми шабакаи "ТВ Стар" "Erkenci Kuş", нақши Ҷон Дивиро бозидааст, ки коргардонаш Чағрӣ Байрак ва Айтач Чичек мебошад. Ӯ ҷоизаи беҳтарин бозигари мардро бо ин иҷрояш дар "Murex D'or" 2019 дар Бейрути Лубнон ба даст овард. Худи хамон сол телевизиони ноқилии Амрико «Э!»  ӯро барандаи "Top Leading Man TV" 2019 номид.

Соли 2020 дар силсилафилми коргардон Дениз Ёрулмазер, "Ҷаноби иштибоҳ", яке аз нақшҳои асосӣ Озгур Отасойро бозидааст. Қаҳрамони ӯ, ҷавоне аз оилаи сарватманд мебошад, ки фикри издивоҷро надорад аммо ба хотири модараш вонамуд мекунад, ки дӯстдошта дорад, нақши дӯстдухтарашро Озге Гӯрел мебозад.

Дар соли 2020 ӯ чеҳраи бренди пешбари либосҳои туркӣ "TUDORS" бо шартномаи 2 сола ба маблағи 3 миллион доллар шуд.

Соли 2021 дар Итолиё Ҷон иттиҳодияи хайриявии "Can Yaman for children"-ро таъсис дода, дар ташаббусҳои хайрия фаъолона ширкат меварзад.

Дар соли 2021, Ҷон Яман атри шахсии "Mania"-ро баровард, ки хеле маъмул аст.  Як қисми даромад аз фурӯши "Mania" ба хайрия меравад.

30 ноябри соли 2021 китоби Ҷон Яман "Sembra strano anche a me" ("Ин ба ман ҳам аҷиб менамояд") дар дӯконҳои китобфурӯшии Итолиё ба фурӯш баромад.  Дар китоб Ҷон дар бораи хаёти худ пеш аз актёр шуданашро нақл мекунад.

Солҳои 2021-2022 Ҷон дар силсилафилми телевизионии итолиёвии "Viola Come il mare" дар якҷоягӣ бо ҳунарпешаи итолиёвӣ Франческа Килемӣ ҳамчун нозири полис Франческо Демира нақш бозидааст.

Соли 2022 Ҷон Яман чеҳраи брендҳои машҳури ҷаҳон "Dolche & Gabbana" ва "Mercedes-Benz" гардид.

Моҳи июни соли 2022 платформаи рақамии Disney+ барои лоиҳаҳои нави худ машҳуртарин ҳунарпешаҳои туркро интихоб кард, аз ҷумла Ҷон Яманро.

 Ҳаёти шахсӣ 
Соли 2015, Ҷон бо Аселия Топалоғлу робита дошт, ки ҳангоми банаворгирии силсилафилми телевизионии "Erkenci Kus" во хӯрдааст. Ин ба онҳо кумак кард, ки нақши худро комилан иҷро кунанд, чуноне ки дар нақш онҳо ҳамсаронро дар муҳаббат тасвир кардаанд. Аммо ин муносибат дер давом накард ва онҳо пеш аз нашри силсилафилм дар экранҳо ҷудо шуданд. Баъдан ӯ бо ҳунарпеша Бестемсу Оздамир мулоқот кард, аммо ин иттифоқ ҳам ба зудӣ анҷом шуд. Соли 2018, Ҷон бо Элиф Тутаркабан низ робита доштааст.

Соли 2019, ӯ бо ҳунарпеша Демет Оздамир, шарикаш аз силсилафилми Erkenci Kus робита ошиқона оғоз намуд. Аммо ин муносибат боз ҳам дер давом накард. Моҳи июли соли 2019, Ҷон Яман бо Демет Оздамир ҷудо шуданд. Дар ин бора рӯзи 21 июл нашрияи иттилоотии Акшам бо истинод аз мусоҳибаи ҳунарманд дар маҷаллаи Snobmagazin хабар дод. Тибқи ин хабар, ҳунармандон ҳангоми сафари муштарак ба Молдив низоъ карданд. Моҳи августи соли 2019, аксҳои муштараки худро ҳунармандон ҳангоми истироҳати худ дар сомонаи интернетӣ гузоштанд, ки мухлисон мегӯяд онҳо ҳоло ҳам якҷоя мебошанд.

 Филмнома 
 Силсилафилм Сол Номгӯй  Нақш Шарҳҳо 2014-2015 Gönül İşleri Бадир Коҷадағ  Нақши дуюмдараҷа  2015-2016 İnadına Aşk Ялин Арас  Нақши асосӣ  2016-2017 Hangimiz Sevmedik Ториқ Чам  Нақши асосӣ 2017 Dolunay Фарида Аслан  Нақши асосӣ 2018-2019 Erkenci Kuş Ҷон Дивит  Нақши асосӣ  2020 Ҷаноби иштибоҳ Озгур Отасой  Нақши асосӣ 2021Che Dio ci AiutiҶино2022Viola come il mareФрансеско ДемирНақши асосӣ ИнтернетСолНомгӯй НақшШарҳҳоEl TurcoҲасан БалабанНақши асосӣ ТаблиғотСолШиркатНақшШарҳҳо2018CepteTEBбо Демет ОздамирЧеҳраи таблиғотӣDESAХудЧеҳраи таблиғотӣ2020Pasha FencerХудЧеҳраи таблиғотӣ2020-2022TUDORSХудЧеҳраи таблиғотӣ2021De CeccoХудЧеҳраи таблиғотӣ2022''Mercedes-BenzХудЧеҳраи таблиғотӣ

Мукофотҳо
 Ҷоизаҳо Сол Ҷоиза  Категория  Натиҷа 2018  Pantene Ҷоизаи Шапараки тилоӣ  Беҳтарин ҳунарпешаи румонтик ва ҳаҷв  2018  Ҷоизаи Шапараки тилоӣ  Беҳтарин ҷуфти телевизионӣ (бо Демет Оздамир)   2018  Ҷоизаи ВАО ва санъат (Маҷалла)  Ҷуфти сол (бо Демет Оздамир)   2019 Ҷоизаи GQ мардҳои сол Беҳтарин ҳунарпеша   2019 Murex d'Or Беҳтарин ҳунарпешаи хориҷӣ   2019  Ҷоизаи ҷавонони Туркия  Беҳтарин ҳунарпешаи силсилафилм  2019  Quality Awards (Ҷоизаҳои сифат)  Беҳтарин ҳунарпеша   2019  Марди пешсафи телевизионӣ дар соли 2019  Марди пешсаф дар соли 2019 

 Нигаред низ 
Феҳристи ҳунарпешаҳои марди Туркия
 Эзоҳ 

Иқтибосҳо


Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI
Гурӯҳ:Муделҳои Туркия